Airbrush դիմահարդարում

մինի|Դիմահարդարը airbrush-ով տարածում է տոնային քսուքը մոդելի դեմքին:
**Airbrush դիմահարդարում,** սպունգներով, վրձիններով, մատներով կամ այլ եղանակներով քսելու փոխարեն *airbrush* սարքի միջոցով մաշկի վրա ցողված դիմահարդարում:

Հատուկ airbrush համակարգը օգտագործում է կոմպրեսոր՝ օդի հոսք ստեղծելու համար, որը միացված է ձգանով կառավարվող ատրճանակին: Airbrush-ը կարող է կարգավորվել տարբեր տեսակի դիմահարդարման համար, օրինակ՝ ավելի թեթև, ծանր կամ ավելի առանձնահատուկ ոճերի համար: Այն օգտագործվում է կինոյում, թատրոնում, հարսանեկան դիմահարդարման և արևայրուքի համար: Airbrush այն սարքերը, որ նախատեսված են անհատական, տնային օգտագործման համար, սովորաբար ավելի փոքր են և աշխատում են ավելի ցածր ճնշման տակ, քան պրոֆեսիոնալ աշխատանքներում օգտագործվող սարքերը:

## Պատմությունը
Airbrush դիմահարդարումը հոլիվուդյան ֆիլմերում օգտագործվել է առնվազն 1930-ականներից: Երբեմն այն վերագրվում է Մոնտե Ուեսթմորին այս տեխնիկան «Քամուց քշվածների» մեջ կիրառելու համար, սակայն նրա եղբայր Ուոլին այն օգտագործում էր առնվազն հինգ տարի առաջ Pre-Code ֆիլմերում, ինչպիսին է «Սպանություն ունայնության մեջ» ֆիլմը:

## Կիրառություն
Airbrush դիմահարդարումն ավելի լայն տարածում է գտել բարձր հստակությամբ տեսահոլովակների և թվայնացված հեռուստատեսության (HD) հայտնվելուց հետո: Ավանդական փոշու կամ տոնայինի վրա հիմնված դիմահարդարումը կարող է նստել և հայտնվել ծակոտիների և կնճիռների մեջ և տեսանելի լինել HD ֆիլմերում: Երբ դիմահարդարման նյութը ցողվում է, այն կապվում է մաշկի հետ որպես բաղադրության միլիոնավոր կաթիլներ։ Airbrush դիմահարդարումը ավելի երկար է պահպանվում, քան ավանդական դիմափոշին կամ հեղուկ տոնային քսուքը և կարող է մնալ մինչև 12-24 ժամ։ Այն կարող է օգտագործվել տղամարդկանց դեմքի աննշան մազերը ծածկելու համար։ Airbrush դիմահարդարումը օգտագործվում է նաև հոնքերը և շուրթերը ստվերելու, ընդգծելու և ուրվագծելու համար։ Կիրառման առումով տեխնիկան ավելի հիգիենիկ է, քան դիմահարդարման ավանդական տարբերակը, քանի որ դիմահարդարը չի դիպչում մաշկին: Դա նաև ավելի արագ է, եթե արվում է պրոֆեսիոնալ դիմահարդարի կողմից։

## Առավելությունները
Airbrush դիմահարդարումը ունի յուրահատուկ «գնդիկային» կիրառման տեխնիկա: Դիմահարդարումը չափազանց նուրբ ցողի տեսքով ցրվում է airbrush ատրճանակով: Միլիոնավոր փոքրիկ ցողերը տարածվում են մաշկի վրա, և միանալով շերտավորվելով ստեղծում են ցանց ամբողջ դեմքի վրա: Այս միջոցով դիմահարդարումը  ավելի բարակ է, թեթև և հազիվ նկատելի: Որոշ նյութեր ավելի լավ են տարածվում, քան մյուսները։ Airbush որոշ դիմահարդարումներ ամբողջովին ջրակայուն են, որոնց հեռացման համար հարկավոր են հատուկ նյութեր, որոնք քայքայում են ակտիվ բաղադրիչը: Օրինակ` սիլիկոնային հիմքով airbrush-ի հեղուկը շատ ջրակայուն է։ Նրանով կարելի է ընկղմվել ջրի մեջ (հարմար է նորաձևության լուսանկարչության կամ ֆիլմի համար): Այնուամենայնիվ, այն մաքրելու համար պետք է օգտագործել դիմահարդարման հատուկ սիլիկոնե մաքրող միջոց: Ժամանակակից դիմահարդարման ասպարեզում airbrush դիմահարդարումը դարձել է հարսնացուների և միջոցառումների դիմահարդարման նախընտրելի տարբերակ՝ երկար կրելու և անթերի տեսքի շնորհիվ:

## Բաղադրիչներ
Airbrush դիմահարդարումը ունի վեց տարբեր բաղադրություններ.

:* Ջրային հիմք. ջրի մեջ ցրված մանր պիգմենտներ:
:* Պոլիմերային-ջրային հիմք, պոլիմերների և պիգմենտի խառնուրդ, երբ օդափոխվում է մաշկի վրա, պոլիմերը չորանում է՝ թողնելով մաշկի վրա շարունակական ծածկույթ:
:* Պոլիմեր SD40 սպիրտային հիմք. պոլիմերային ջրի վրա հիմնված բաղադրության նման ջուր օգտագործելու փոխարեն այն օգտագործում է սպիրտ, որն օգնում է չորացնել դիմահարդարումը մաշկի վրա:
:* Ալկոհոլային հիմք. նաև կոչվում է «ժամանակավոր airbush թանաքներ», ալկոհոլի վրա հիմնված բաղադրությունները սովորաբար օգտագործվում են կեղծ դաջվածքներ ստեղծելու ժամանակ:
:* Սիլիկոնային հիմք. oգտագործում է սիլիկոն՝ երկարատև կայունությունը պահպանելու և չգունաթափվելու համար: Սիլիկոնային հիմքը կարելի է նոսրացնել որոշ տեսակի բաղադրիչների հավելումներով՝ ավելի թեթև ծածկելու համար։

Airbrush դիմահարդարումը կարելի է հեռացնել՝ օգտագործելով իզոպրոպիլային ալկոհոլի և իզոպրոպիլ միրիստատի 50/50 խառնուրդ։

## Տեխնիկա
Դիմահարդարման համար airbrush-ի ժամանակ օգտագործում են ազատ ձեռքի տեխնիկան՝ միաժամանակ վարպետորեն ենթարկելով այնպիսի ասպեկտներ, ինչպիսիք են հեռավորությունը և օդի ճնշումը՝ որոշակի էֆեկտներ և ծածկույթ ստեղծելու համար: Airbrush-ի դիմահարդարները օդամղիչն օգտագործում են շրջանաձև շարժումներով կամ օդամղիչ սարքով դեպի հետ շարժում: Երկու տարբերակներն էլ կարող են օգտագործվել դիմահարդարման համար և պահանջում են մի փոքր այլ տեխնիկա:

Կրկնակի գործողության airbrush-ը թույլ է տալիս օգտագործողին վերահսկել օդի հոսքը՝ սեղմելով ձգանը ցուցամատով և ետ քաշելով այն: Այն օդ է քաշում կոմպրեսորից: Որքան ավելի է ճնշված ձգանը, այնքան ավելի շատ է լինում դիմահարդարման նյութը: Երկակի գործողության airbrush-ը օգտագործելու առավելությունն այն է, որ կարելի է օդն օգտագործել որպես ուղեցույց՝ նախքան դիմահարդարման նյութի խողովակով անցնելը: Օդն օգտագործվում է նաև դիմահարդարումը կիրառելուց հետո չորացնելու համար։

Մեկ գործողությամբ airbrush-ը սովորաբար համարվում է ավելի հեշտ օգտագործման եղանակ, քանի որ ձգանը սեղմելով՝ ազատվում է դիմահարդարման նյութի և օդի ֆիքսված հարաբերակցությունը: Այնուամենայնիվ, ծածկույթի տարբեր մակարդակների հասնելու համար խողովակը պետք է փոխվի կիրառությունների միջակայքում:

Airbrush դիմահարդարումը կիրառվում է այնպես, որ հնարավոր է լինում կատարել մի քանի շերտավորումով: Սա թույլ է տալիս դիմահարդարին հիմնվել նախորդ շերտերի վրա՝ նուրբ փոփոխություններ կատարելու համար: Տոնային քսուքը կիրառելիս օգտագործվում է 6-12 կաթիլ դիմահարդարման նյութ: Դիմահարդարման նյութը ցողվում է դեմքին 6-12 մատնաչափ հեռավորությունից։

## Ծանոթագրություններ

## Արտաքին հղումներ
* FDA Summary of Color Additives for Use in United States in Foods, Drugs, Cosmetics, and Medical Devices

Կատեգորիա:Գեղեցկություն
Կատեգորիա:Կոսմետիկա
Կատեգորիա:Նորաձևություն